Tägertschi

Tägertschi estis ĝis la 31-a de decembro 2009 komunumo de la distrikto Konolfingen kaj ekde la 1-a de januaro 2010 komunumo de la administra distrikto Berno-Mezlando en Kantono Berno, Svislando. Ĝi havis 414 loĝantojn je la 31-a de decembro 2010.

 Geografio 
Tägertschi situas en la Svisa Mezlando en valkaldrono de la rojo Grabenbach, orienta alfluanto de Aro, proksimume 13 kilometrojn sudoriente de la federacia urbo Berno. La komunumo konsistas el la vilaĝo Tägertschi kaj la setlejoj Tägertschi-Station kaj Aemligen.

La teritorio de la komunumo etendiĝas sur areo de 3,64 km², de kiuj 15,6% estas kovritaj de arbaro, 78,0% servas por agrikulturo kaj 5,2% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
Tägertschi limas en nordoriento al Konolfingen, en sudokcidento al Häutligen, en sudo al Wichtrach, kaj en okcidento al Münsingen.

 Trafiko 
Tra la komunumo pasas la kantona ĉefvojo n-ro 228 de Zäziwil al Konolfingen al Münsingen. La plej proksima alveturejo al la svisa aŭtovojo A6 troviĝas okcidente apud Münsingen en distanco de proksimume 3 kilometroj de la komunumo. Tägertschi disponas pri stacidomo ĉe la trajnlinio de Berno al Lucerno, kiu tamen situas fore de la efektiva vilaĝo. Tra la vilaĝo Tägertschi pasas buslinio de Konolfingen al Münsingen.

 Historio 
La unua dokumenta mencio de Tägertschi datiĝas el la jaro 1273 kiel Tegersche. Dum mezepoko Tägertschi formis kun Stalden kaj Aemligen la Tägertschi-kvartalo de la Senjorujo Münsingen, kies historian sorton la komunumo dividis. La vilaĝeto Aemligen apartenis ĝis 1923 al la komunumo Stalden, kaj tiam aliĝis al Tägertschi.
Fonto: Anne-Marie Dubler: Tägertschi en Historia Leksikono de Svislando (2011-12-19)

 Notoj kaj referencoj 


 Vidu ankaŭ 
 Tägertschi (stacidomo)

 Eksteraj ligiloj 

 Oficiala retejo de la komunumo Tägertschi